4 ट्रांजेक्शन के बाद 150 रुपए सर्विस चार्ज लगेगा
डिजिटलट्रांजेक्शन को बढ़ावा देने के लिए सरकार की मुहिम के तहत अब ग्राहकों की जेब पर निजी बैंकों का बोझ बढ़ गया है। 1 मार्च से ग्राहकों को अपने ही पैसे निकालने के लिए मोटी फीस देनी होगी। सरकार की नोटबंदी के बाद अब कैशलेस व्यवस्था को बढ़ावा देने के लिए एक मार्च से बैंकिंग नियमों में बड़े बदलाव हुए हैं। निजी बैंकों ने लेन-देन पर चार्ज वसूलने की तैयारी कर ली है। एक मार्च से चार ट्रांजेक्शन के बाद 150 रुपए तक का सर्विस चार्ज वसूला जाएगा। एचडीएफसी, आईसीआईसीआई और एक्सिस बैंक ने नए नियम को लागू करने का फैसला लिया है।
एचडीएफसीबैंक: यदिआप एचडीएफसी बैंक के ग्राहक हैं तो 4 बार जमा और निकासी पर किसी तरह कोई चार्ज नहीं लगेगा। इसके बाद हर जमा और निकासी पर 150 रुपए सर्विस चार्ज देना होगा। 1 महीने में आप एचडीएफसी की होम ब्रांच 2 लाख रुपए तक निकाल सकते हैं। इसके उपर आप कैश की निकासी करते हैं तो आपको हर हजार रुपए पर 5 रुपए या न्यूनतम चार्ज 150 देने होंगे। ब्रांच मैनेजर नारायण धीर ने बताया कि इस संबंधी पहले ही नोटीफिकेशन जारी हो चुका है।
एक्सिसबैंक : एक्सिसबैंक के ग्राहक होम ब्रांच से एक महीने में एक लाख रुपए तक जमा और निकासी कर सकते हैं। इसके अलावा पांचवें लेनदेन पर 150 रुपए सर्विस चार्ज देना होगा। इसके बाद हर लेनदेन पर हर हजार रुपए पर 5 रुपए या न्यूनतम चार्ज 150 देने होंगे। एक्सिस बैंक के ब्रांच मैनेजर सौरव अरोरा ने बताया कि यह सभी ग्राहकों को डिजिटल ट्रांजेक्शन की तरफ अग्रसर करने के लिए किया जा रहा है।
आईसीआईसीआईबैंक : होमब्रांच में चार से ज्यादा कैश ट्रांजेक्शन (जमा और निकासियों) पर कम-से-कम 150 रुपए चार्ज किया जाएगा। महीने लिमिट एक लाख रुपए तक रखी जा सकती है।
hin_Deva hin_Deva hin_Deva hin_Deva hin_Deva